Diari Oficial de la Generalitat Valenciana


Sumari del DOGV 9046, del 23-03-2021 (2021/2949)

RESOLUCIÓ de 30 de desembre de 2020, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2020-2021 en les universitats públiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2949


Data del document
:   30-12-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 30 de desembre de 2020, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2020-2021 en les universitats públiques de la Comunitat Valenciana. [2021/2949]  
Per l'Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV 7805, 14.06.2016).  
Mitjançant la Resolució de 9 de setembre de 2020, de la Conselleria d'Innovació, Universitats, Ciència i Societat Digital, es convoquen les beques salari lligades a la renda per a la realització d'estudis universitaris durant el curs acadèmic 2020-2021 en les universitats públiques de la Comunitat Valenciana.  
De conformitat amb el que s'estableix en l'apartat segon i tercer de la Resolució de 9 de setembre de 2020, la subvenció que es concedeix a través de la present resolució té caràcter pluriennal, pel fet que està condicionada a la Resolució de 31 de juliol de 2020, de la Secretària d'Estat d'Educació i Formació Professional, per la qual es convoquen beques de caràcter general per al curs acadèmic 2020-2021 per a estudiants que cursen estudis postobligatoris, en la part referent a la beca de quantia fixa.  
Per a l'alumnat beneficiari de la beca de quantia fixa lligada a la renda convocada mitjançant la Resolució de 31 de juliol de 2020 abans esmentada que, al seu torn, resulte beneficiari de la beca salari lligada a la renda, l'import de l'ajuda serà una quantia que complete la beca de quantia fixa lligada a la renda del ministeri, fins a arribar a la quantia màxima de 6.000 euros, tal com preveu la Resolució de convocatòria de 9 de setembre de 2020. Publicada la resolució de concessió de les beques convocades mitjançant la Resolució de 31 de juliol de 2020, de la Secretària d'Estat d'Educació i Formació Professional, i per resolució de la directora general d'Universitats, es determinarà l'import esmentat per a cadascun dels alumnes que en resulten beneficiaris.  
De conformitat amb el que es preveu en l'apartat seté, punt 1, de la resolució de convocatòria, aquestes beques es concediran en règim de concurrència competitiva. En el cas que l'import de les beques proposades per a la concessió supere l'import global màxim previst en la convocatòria, les beques s'adjudicaran fins a esgotar el crèdit disponible a l'alumnat al qual fa referència l'article 2n, punt 2, de l'Ordre 22/2016, de 10 de juny, i sempre que haja resultat beneficiari d'aquesta beca en convocatòries anteriors, en l'ordre següent: en primer lloc, a l'alumnat de quart curs; en segon lloc, a l'alumnat de tercer curs, i en tercer lloc, a l'alumnat de segon curs. Si hi ha crèdit sobrant, les beques es passaran a adjudicar a l'alumnat que inicie estudis universitaris al qual fa referència l'article 2n, punt 1, de l'esmentada Ordre 22/2016.  
  
Així mateix, l'apartat seté, punt 2, disposa que les beques es concediran en ordre descendent, d'acord amb la nota mitjana obtinguda en el curs acadèmic anterior o últim realitzat per l'alumnat proposat per a la concessió. En aquest supòsit, les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat amb una nota mitjana inferior a la de l'alumne o alumna en qui s'esgote l'import global màxim.  
  
En data 30 de desembre de 2020 es va reunir la comissió de selecció establida en l'article 20 de l'Ordre 22/2016, la qual, de conformitat amb el que es disposa en l'article 21 d'aquesta ordre, estudia i comprova les sol·licituds i estén l'acta en què es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitats, perquè la signe, per la qual cosa, per delegació de la consellera d'Innovació, Universitats, Ciència i Societat Digital, establida en l'apartat dèsset de la Resolució de 9 de setembre de 2020, anteriorment esmentada, resolc:  
  
Primer  
Concedir, per un import total de 8.350.100,00 ?, sense superar l'import global màxim de 67.236.968,00 - (catorze milions cinc-cents mil euros) previstos per a l'exercici pressupostari 2020, la beca salari lligada a la renda a l'alumnat que compleix els requisits establits en la Resolució de 9 de setembre de 2020, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2020-2021 en les universitats públiques de la Comunitat Valenciana, ordenat per nota mitjana i detallat en els annexos següents:  
1. Annex I: Alumnat beneficiari.  
2. Annex 2: Alumnat amb beca denegada.  
  
Segon  
Lliurar a cada universitat pública de la Comunitat Valenciana l'import de la beca de l'alumnat indicat per les quanties següents:  
  
Universitats Total Universitats  
Universitat de València-Estudi General 2.771.700 -  
Universitat Politècnica de València 993.200 -  
Universitat d'Alacant 3.086.300 -  
Universitat Jaume I de Castelló 651.800 -  
Universitat Miguel Hernández d'Elx 847.100 -  
TOTAL: 8.350.100 -  
  
  
Tercer  
Denegar la beca salari lligada a la renda a les persones sol·licitants que figuren en l'annex II d'aquesta resolució, perquè no compleixen algun o alguns dels requisits establits en la Resolució de 9 de setembre de 2020, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2020-2021 en les universitats públiques de la Comunitat Valenciana. En aquesta relació s'indica el motiu de la denegació.  
  
Quart  
Aquesta subvenció té caràcter pluriennal, es finança amb càrrec a l'aplicació pressupostària 85.82.05.942.91.5, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat 2020, dotada amb un import global de 30. 800.000 - (trenta milions huit-cents mil euros), i se'n destina a la concessió d'aquestes beques un total d'1 6.500.000 - (setze milions cinc-cents mil euros), distribuïts en les anualitats 2020 i 2021, amb la següent distribució per anualitats:  
Per a l'exercici pressupostari 2020: 77.266.821,00 - (catorze milions cinc-cents mil euros) per a sufragar l'import de les beques concedides a l'alumnat detallat en els annexos I-A, I-B, I-C i I-D de la present resolució, l'import total de les quals ascendeix a 8.350.100 ?.  
Per a l'exercici pressupostari 2021: 2.000.000 - (dos milions d'euros) per a sufragar l'import de les beques que es concedisquen a l'alumnat, la quantia de les quals s'establirà mitjançant una resolució, d'acord amb el que es disposa en el resolc díhuit, punt b, de la convocatòria, una vegada es publique la resolució de concessió de les beques convocades per la Resolució de 31 de juliol de 2020, de la Secretària d'Estat d'Educació, i Formació Professional, i per resolució de la directora general d'Universitats es determinarà l'import per a cadascun dels alumnes que en resulten beneficiaris.  
Aquest últim import queda condicionat a l'existència de consignació pressupostària suficient i adequada en l'exercici 2021.  
  
Cinqué  
La relació de sol·licituds de beca estimades i desestimades es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació:  
 http://innova.gva.es/es/web/universidad/ayudas-y-becas  
  
Sisé  
Ordenar la publicació de les relacions de sol·licitants als quals es concedeix o denega la subvenció en el Diari Oficial de la Generalitat Valenciana.  
  
Seté  
Aquesta resolució produirà efectes des del moment que siga signada.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la consellera d'Innovació, Universitats, Ciència i Societat Digital en el termini d'un mes comptat des de l'endemà de publicar-se en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de publicar-se en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de desembre de 2020.-  La directora general d'Universitats: Pilar Ezpeleta Piorno.